**Výzva na predloženie ponuky**

(zákazka s nízkou hodnotou podľa § 117 ZVO na dodanie tovarov)

**Pekáreň u St. Klaus, s.r.o.**, ako verejný obstarávateľ v zmysle § 8 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky na predmet zákazky s názvom:

**„Investičná podpora pekárne St. Klaus, s.r.o. – Pracovný automobil”**

1. **Identifikácia verejného obstarávateľa: Verejný obstarávateľ v zmysle § 8 ods. 1 ZVO:**

Názov verejného obstarávateľa: Pekáreň u St. Klaus, s.r.o.

Sídlo: Námestie 6. marca 272, Hronec 976 45

Štatutárny zástupca: Martin Perichta, konateľ

IČO: 47597291

DIČ: 2024016104

IČ DPH: SK 2024016104

Tel.: +421 908 732 488

E-mail: pekperichta@gmail.com

Bankové spojenie: SLSP, a.s.

Číslo účtu: SK76 0900 0000 0050 5300 0429

**Kontaktná osoba:**

**Vo veciach verejného obstarávania**: Martin Perichta

Telefón: +421 908 732 488

Email: pekperichta@gmail.com

1. **Miesto predloženia/doručenia ponuky:**

Uchádzač predloží ponuku vypracovanú v súlade s bodom 12 tejto Výzvy na predloženie ponuky cez portál Josephine.

1. **Predmet obstarávania:**

Predmetom verejného obstarávania k zákazke s názvom: **„Investičná podpora pekárne St. Klaus, s.r.o. – Pracovný automobil“** je dodávka tovaru v rámci projektu financovaného z PRV. Verejné obstarávanie obsahuje časť:

* **Pracovný automobil**

**Podrobná špecifikácia je uvedená v samostatnej prílohe.**

Spoločný slovník obstarávania (CPV):

34136000-9. Dodávkové automobily

1. **Typ zmluvy, ktorá bude výsledkom verejného obstarávania:**

S úspešným uchádzačom, ktorého ponuka splnila požiadavky určené verejným obstarávateľom vo Výzve na predkladanie ponúk, podmienky účasti a na základe výsledku, podľa kritéria na vyhodnotenie ponúk, ktorým je najnižšia cena v EUR bez DPH, bude uzavretá objednávka, pričom dodávateľ si bude môcť doplniť zmluvu podľa svojich zvyklostí s jeho bežnými platobnými podmienkami.

1. **Podrobný opis predmetu zákazky (predmetu obstarávania):**

Predmetom nákupu sú zariadenia a tovar, bližšie špecifikovaný v priložených súboroch.

**Verejný obstarávateľ umožňuje predloženie ponuky s ekvivalentným riešením. Pri použití ekvivalentného riešenia musí mať navrhované riešenie vlastnosti (parametre) rovnocenné alebo vyššie vlastnostiam (parametrom), ktoré sú uvedené v podrobnej špecifikácii.**

1. **Predpokladaná hodnota zákazky:**

Predpokladaná hodnota zákazky je určená PHZ vo výške **65 411,00 Eur**.

1. **Miesto a termín dodania predmetu zákazky:**

Verejný obstarávateľ požaduje zrealizovať predmet zákazky na území SR na adrese Námestie 6. marca 272, Hronec 976 45 **do 9 mesiacov odo dňa platnosti a účinnosti zmluvy.** **Zmluva nadobudne platnosť dňom podpisu a účinnosť po splnení odkladacej podmienky, ktorá spočíva v tom, že dôjde doručeniu správy z kontroly verejného obstarávania s kladným záverom.**

1. **Financovanie predmetu zákazky, platobné podmienky:**

Zákazka bude financovaná z fondov EÚ (**PRV**), štátneho rozpočtu a z prostriedkov verejného obstarávateľa. Platobné podmienky si nastaví dodávateľ podľa svojich bežných zvyklostí po vzájomnom odsúhlasení s objednávateľom.

1. **Lehota na predloženie ponuky:**

Uchádzač môže svoju ponuku predložiť najneskôr do: **26.08.2022** do **23:59** hod. Rozhodujúci je termín doručenia ponuky verejnému obstarávateľovi. Ponuky predložené po tomto stanovenom termíne nebudú zaradené do vyhodnocovania a budú vrátené uchádzačovi neotvorené.

1. **Spôsob predloženia ponuky:**

Uchádzač predloží ponuku cez portál Josephine a v súlade s pravidlami tohto portálu.

Elektronickú ponuku uchádzači vložia vyplnením ponukového formulára a vložením

požadovaných dokladov a dokumentov v systéme JOSEPHINE umiestnenom na webovej adrese

https://josephine.proebiz.com/sk/promoter/tender/30307/general

1. **Kritérium na vyhodnotenie ponúk:**

Cena v EUR bez DPH pre každú časť samostatne.

Ako úspešný uchádzač bude vyhodnotený uchádzač, ktorý ponúkne najnižšiu cenu bez DPH.

1. **Pokyny na zostavenie ponuky:**

Uchádzač je fyzická osoba, právnická osoba alebo skupina takýchto osôb, ktorá na trhu poskytuje službu, dodáva tovar a predložila ponuku. Ponuka uchádzača musí obsahovať minimálne nasledovné doklady a údaje:

* 1. **Identifikačné údaje uchádzača**
  2. **Podrobnú technickú špecifikáciu** – vyplnenú prílohu č. 3 tejto výzvy
  3. **Fotokópia dokladu o oprávnení na dodanie predmetu zákazky** – požaduje sa IBA v prípade, ak nie je verejne dostupná

Cena za dodanie predmetu zákazky je uchádzačom stanovená cena za dodávku tovaru, tak ako je definované v tejto výzve na predloženie cenovej ponuky, pričom ponúknutá cena zahŕňa všetky náklady na zabezpečenie plnohodnotnej realizácie predmetu zákazky, bez ďalších, dodatočných nárokov. Uchádzač predloží cenovú ponuku v štruktúre:

• celková cena v EUR bez DPH;

Doklady a dokumenty obsahujúce cenovú ponuku sa predkladajú v štátnom jazyku, to znamená v slovenskom jazyku. Ak cenová ponuka bude obsahovať dokument v inom ako slovenskom jazyku,  musí byť predložený v cenovej ponuke aj jeho preklad do slovenského jazyka. Ak sa zistí rozdiel v obsahu predložených dokladov, rozhodujúci je preklad v štátnom jazyku. Dokumenty preložené v českom jazyku nemusia byť preložené do slovenského jazyka. Neumožňuje sa predložiť iné riešenie. Zaslaním cenovej ponuky uchádzač vyhlasuje, že súhlasí s podmienkami verejného obstarávateľa o vykonaní predmetu obstarávania uvedenými v tejto výzve.

1. **Otváranie ponúk:**

Ponuky predložené uchádzačmi v lehote na predkladanie ponúk uvedenej v bode 9 tejto Výzvy na predloženie ponuky budú otvorené dňa **27.08.2022 o 08:00 hod.**

Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.

Úspešnému uchádzačovi sa oznámi, že sa jeho ponuka prijíma a neúspešnému uchádzačovi sa oznámi, že neuspel s uvedením dôvodov neprijatia jeho ponuky. Uchádzač, ktorého ponuka bola prijatá bude vyzvaný na rokovanie o zmluve. Oznámenia budú zaslané v systéme JOSEPHINE prostredníctvom záložky KOMUNIKÁCIA“.

Verejný obstarávateľ môže počas vyhodnocovania ponúk požiadať uchádzača o vysvetlenie predložených dokladov v systéme JOSEPHINE.

1. **Komunikácia**

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa o ich vysvetlenie v systéme JOSEPHINE prostredníctvom záložky „KOMUNIKÁCIA“.

Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom.

O doručení správy bude záujemca informovaný prostredníctvom notifikačného e-mailu.

Verejný obstarávateľ odporúča uchádzačom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

1. **Ďalšie informácie verejného obstarávateľa:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí.

Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Úspešný uchádzač sa zaväzuje strpieť výkon kontroly/auditu/overovania súvisiaceho s poskytnutými službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi

poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ

Hronec, 21.08. 2022

.........................................................

Podpis, pečiatka

**Prílohy:**

Príloha 1: Identifikácia uchádzača

Príloha 2: Podrobná technická špecifikácia

Príloha č. 1 – Formulár s kontaktnými údajmi (vzor)

**IDENTIFIKÁCIA UCHÁDZAČA**

Obchodné meno:

Sídlo uchádzača:

IČO:

DIČ:

IČ DPH:

Telefón:

Fax:

E-mail:

Webová stránka:

Bankové spojenie:

Číslo účtu:

Miesto a dátum:

..............................................................

Podpis, pečiatka